เดอะมิซ

ชีวิตวัยเยาว์

เขาเป็นชาวเมืองปาร์มา รัฐโอไฮโอ จบการศึกษาจากนอร์แมนดี ไฮสคูล โดยที่เขาเป็นกัปตันทีมบาสเก็ตบอล และทีมจักรยานวิบากของโรงเรียน นอกจากนี้ยังเป็นนักว่ายน้ำและสภานักเรียน และเป็นผู้จัดทำหนังสือรุ่นอีกด้วย หลังจากนั้นเข้าศึกษาต่อที่มหาวิทยาลัยไมอามี นอกจากนี้ก็ยังศึกษาด้านธุรกิจกับสถาบันกสิกรธุรกิจ ริชาร์ด ที.ด้วย เขาย้ายสู่เมืองเซาเทิร์น แคลิฟอร์เนีย เพื่อศึกษาต่อทางด้านการแสดง และยังกลับไปเยือนไฮสคูลและมหาวิทยาลัยเพื่อเป็นวิทยากรบรรยายให้กับรุ่นน้องด้วย

มวยปล้ำอาชีพ

ตุลาคม 2004 เขาได้เข้าร่วมประกวดแข่งขันทัฟ อีนัฟซีซั่น4 โดยผู้ชนะจะได้เซ็นสัญญากับWWE เป็นเงินรางวัล $1,000,000 ซึ่งเขาได้รองชนะเลิศ จากนั้นเขาได้ไปฝึกมวยปล้ำกับค่าย Deep South Wrestling (DSW) และ Ohio Valley Wrestling (OVW) และเปิดตัวกับWWEในปี2006 ในช่วงปลายปี 2007 ได้มาอยู่ECWและร่วมทีมกับจอห์น มอร์ริสัน คว้าทั้งแชมป์โลกแท็กทีมและแชมป์แท็กทีม WWE และยังได้รับรางวัลสแลมมีอะวอร์ดประเภทแท็กทีมแห่งปี 2008 ในเรสเซิลเมเนีย ครั้งที่ 25เสียแชมป์ให้คาร์ลีโตและปรีโมแบบลัมเบอร์แจ็กแมตช์ หลังจากที่มิซได้แยกปล้ำเดี่ยวจากการดราฟท์มาอยู่รอว์ ก็ได้คว้าแชมป์ยูเอสมาจากโคฟี คิงส์ตันเป็นแชมป์เดี่ยวเส้นแรกในWWE และยังคว้าแชมป์แท็กทีมยูนิฟายด์ร่วมกับบิ๊กโชว์ที่ได้มาจากทีมดี-เจเนอเรชันเอ็กซ์(ทริปเปิลเอชและชอว์น ไมเคิลส์)ในนามโชมิซ ทำให้มิซครองแชมป์ถึง3เส้น ในNXTมิซได้มีบทเป็นผู้ฝึกสอน(Pro)ให้กับแดเนียล ไบรอัน ต่อมาเสียให้เดอะฮาร์ทไดนาสตี้(เดวิด ฮาร์ท สมิธและไทสัน คิด) ทำให้บิ๊กโชว์โกรธและชกหน้ามิซจนสลบคาเวทีและแตกทีมกันในที่สุด
มิซได้คว้ากระเป๋ามันนีอินเดอะแบงก์ (2010)ของฝั่งรอว์ ทำให้สามารถชิงแชมป์ WWEเมื่อไรก็ได้เพียง 1 ครั้ง มิซได้เป็นผู้ฝึกสอนให้อเล็กซ์ ไรลีย์ในNXTซีซั่น2ก่อนจะจ้างมาเป็นลูกน้อง ในไนท์ออฟแชมเปียนส์ (2010)เสียแชมป์ยูเอสให้แดเนียล ไบรอัน ต่อมามิซได้ชนะจอห์น ซีนาแบบไม่มีการปรับแพ้ฟาล์ว โดยความช่วยเหลือจากเดอะเน็กซัส ทำให้มิซเป็นกัปตันทีมฝั่งรอว์เจอกับทีมฝั่งสแมคดาวน์ในแบรกกิ้ง ไรท์ส (2010)สุดท้ายมิซเป็นฝ่ายนำทีมแพ้ ในรอว์ 22 พฤศจิกายน มิซได้ใช้สิทธิ์กระเป๋าชิงแชมป์ WWE และสามารถคว้าแชมป์สมัยแรกจากแรนดี ออร์ตันได้สำเร็จ ในเรสเซิลเมเนีย ครั้งที่ 27สามารถป้องกันแชมป์จากซีนาเอาไว้ได้ จากการช่วยของเดอะร็อก แต่ก็เสียแชมป์ให้ซีนาในเอ็กซ์ตรีมรูลส์ (2011) มิซได้ชนะ3เส้าเป็นผู้ท้าชิงแชมป์กับซีนาในโอเวอร์ เดอะ ลิมิต (2011)แบบ I Quit Match แต่ก็ไม่ได้แชมป์คืน คืนต่อมามิซออกมาบอกว่าสาเหตุที่ทำให้เขาอดได้แชมป์ WWE ก็คือ อเล็กซ์ ไรลีย์ เพราะตั้งแต่เอ็กซ์ตรีมรูลส์ที่ไม่ยอมออกมาช่วย แล้วในรอว์มันก็ทำแผนแตกจนกรรมการจับได้เมื่อคืนนี้มันก็มาฟาดหัวฉัน มิซบอกขอโอกาสชิงแชมป์อีกครั้งคืนนี้แบนไรลีย์ออกจากข้างเวทีด้วย ผู้จัดการเมลมาบอกว่ามิซฉันได้ยินคำขอของนายแต่ฉันไม่อนุมัติแกแพ้แล้วแกกับซีนาจบลงแค่นี้ มิซหันไปด่าไรลีย์ บอกว่าเพราะแกคนเดียว ไรลีย์บอกแต่ฉันไม่ใช่คนที่พูด I Quit มิซโมโหต่อยหน้าไรลีย์ และบอกว่าถ้าฉันไม่จ้างแกเป็นผู้ช่วยแกก็ไม่ได้มาอยู่ในรอว์ ด้วยซ้ำแกมันไม่มีอะไรดีสักอย่างแกถูกไล่ออก ไรลีย์ทนไม่ไหวไล่กระทืบมิซ ยับเยินและเหวี่ยงไปอัดที่กั้นคนดู และเหวี่ยงขึ้นโต๊ะผู้บรรยายเหวี่ยงขึ้นเวทีแล้ววิ่งมาถีบหน้าก่อนจะเดินจากไป จากนั้นก็ท้าเจอกันในแคปิเทล พูนิชเมนท์โดยมิซแพ้
มิซได้มีบทร่วมทีมกับอาร์-ทรูธในนามออซัม ทรูธเป็นทีมคู่หูตัวแสบที่ชอบรังแกคนอื่นๆ จนในรอว์ 19 กันยายน หลังจากออซัม ทรูธแพ้ให้ซีเอ็ม พังก์และจอห์น ซีนา ทริปเปิลเอช ประธาน COO ของ WWE ออกมาสั่งไล่มิซและทรูธออกทันที แล้วก็เดินกลับไปหลังเวที มิซและทรูธวิ่งตามเข้ามารุมทำร้ายทริปเปิลเอช ทำให้นักมวยปล้ำคนอื่นต้องช่วยกันห้าม สุดท้ายทริปเปิลเอชก็สั่งให้จับมิซและทรูธโยนออกไปนอกอาคาร หลังแมตช์ชิงแชมป์ WWE ในเฮลอินเอเซล (2011) ออซัม ทรูธได้แอบมุดเข้ามาในกรงเหล็กและทำร้ายนักมวยปล้ำ รวมทั้งกรรมการ และตากล้อง ทำให้ทริปเปิลเอช กับจอห์น โลรีนายติส และนักมวยปล้ำคนอื่นๆต้องออกมาช่วย ทริปเปิลเอชเลยเรียกตำรวจมาจับทั้งคู่ออกไปท่ามกลามความชุลมุลวุ่นวาย ออซัม ทรูธได้กลับมาปล้ำในรอว์ 10 ตุลาคม ต่อมาในเซอร์ไวเวอร์ซีรีส์ (2011)ออซัม ทรูธได้แพ้จอห์น ซีนา และเดอะ ร็อก ในรอว์ 21 พฤศจิกายน มิซได้หักหลังทรูธโดยจับใส่ท่า Skull-Crushing Finale เล่นงานกับพื้นทางเดินจนบาดเจ็บ ในรอว์ 26 ธันวาคม ทรูธกลับมาล้างแค้นมิซ มิซได้เริ่มโชว์ฟอร์มตกต่ำลงทั้งการปล้ำบนเวทีและการพูดออกไมค์ดูจะฝืนๆ ทำให้ WWE ลดระดับไปเป็นสตาร์ระดับกลางและคงไม่มีแผนจะผลักดันขึ้นมาอีกในอนาคต ในเรสเซิลเมเนีย ครั้งที่ 28มิซได้เข้าร่วมทีมของจอห์น โลรีนายติสเอาชนะทีมของทีโอดอร์ ลองไปได้แบบแท็กทีม 12 คน มิซได้ไปเป็นพระเอกภาพยนตร์เรื่อง The Marine 3: Homefront และกลับมาในมันนีอินเดอะแบงก์ (2012)ด้วยทรงผมใหม่และไว้เครา ก่อนประกาศจะเข้าร่วมไต่บันไดชิงกระเป๋าสิทธิ์ชิงแชมป์ WWE สุดท้ายซีนาเป็นฝ่ายชนะ ในรอว์ ตอนที่ 1000ได้คว้าแชมป์อินเตอร์คอนติเนนทัลสมัยแรกจากคริสเตียน ก่อนเสียแชมป์อินเตอร์ให้กับโคฟี คิงส์ตัน ต่อมามิซก็ได้เป็นฝ่ายธรรมะ ในรอว์ครบรอบ 20 ปี มิซได้จัดรายการ MizTV โดยแขกรับเชิญคือริก แฟลร์ แต่ซีซาโรออกมาหาเรื่อง เลยโดนริกตบหน้าอกรัว จากนั้นมิซใส่ Skull Crashing Final แล้วริกบอกให้มิซใส่ Figure four leglock ในเรสเซิลเมเนีย ครั้งที่ 29ได้คว้าแชมป์อินเตอร์สมัยที่2จากเวด บาร์เร็ตต์ แต่ก็เสียแชมป์ให้บาร์เร็ตต์ในรอว์คืนถัดมา หลังจากครองได้เพียง 1 วัน
หลังจากไปถ่าย The Marine 4: Moving Target ในรอว์ 30 มิถุนายน 2014 มิซได้มาในกิมมิคใหม่โดยแต่งสูทสีขาว สวมแว่นกันแดด และบอกว่าเขาไปแสดงหนังมาและพวกผู้กำกับในฮอลลีวูดก็ต่างขอร้องอ้อนวอนให้เขาอยู่ในวงการต่อไป แต่เขาก็ตัดสินใจกลับมาที่ WWE เพราะว่าเขาได้รับการยอมรับในฮอลลีวูดก็จริงแต่ใน WWE ไม่ค่อยจะมีใครยอมรับความสามารถของเขาเท่าไหร่แถมยังชอบดูถูกด้วยทั้งๆ ที่เขาเป็นอดีตแชมป์โลกและเคยเป็นคู่เอกเรสเซิลเมเนีย มิซบอกว่าเขาจะไม่ไปจาก WWE จนกว่าจะได้เป็นคู่เอกเรสเซิลเมเนียอีกครั้ง ได้รับการยอมรับจากทุกคนและทุกคนจะต้องอ้อนวอนไม่ให้เขาจากไป คริส เจริโคก็ออกมาอีกคนและจัดการ Codebreaker ใส่เต็มหน้ามิซจนหงายเงิบไป ในแบทเทิลกราวด์ (2014)มิซได้ชนะแบทเทิลรอยัลคว้าแชมป์อินเตอร์สมัยที่3 ก่อนเสียแชมป์ให้ดอล์ฟ ซิกก์เลอร์ในซัมเมอร์สแลม (2014) มิซได้จ้างแดเมียน มิซดาวมาเป็น stunt double โดยมิซดาวจะเลียนแบบกิริยาท่าทางทุกอย่างที่มิซทำ ในไนท์ออฟแชมเปียนส์ (2014)คว้าแชมป์อินเตอร์จากซิกก์เลอร์ได้เป็นสมัยที่4 ก่อนเสียแชมป์คืนในรอว์ถัดมาเพียง 1 วัน ในเซอร์ไวเวอร์ซีรีส์ (2014)มิซและมิซดาวได้คว้าแชมป์แท็กทีมในแมตช์ 4 เส้า ก่อนจะเสียแชมป์ให้ดิอูโซส์ในรอว์ส่งท้ายปี 2014 ในรอว์ 2 กุมภาพันธ์ มิซได้ไล่มิซดาวออกจากการเป็น stunt double แต่จะจ้างให้เป็นผู้ช่วยส่วนตัว ในเรสเซิลเมเนีย ครั้งที่ 31ได้ถูกมิซดาวหักหลังโดยการเหวี่ยงออกจากเวทีในแบทเทิลรอยัล
ในเรสเซิลเมเนีย ครั้งที่ 32ได้ร่วมปล้ำไต่บันได 7 คนชิงแชมป์อินเตอร์โดยแซค ไรเดอร์ได้แชมป์ คืนต่อมาในรอว์ มิซได้แชมป์อินเตอร์สมัย5จากแซคโดยการช่วยจากภรรยาของเขา มารีส และป้องกันแชมป์จากแซคได้โดยการช่วยเหลือจากมารีส ในเดือนพฤษภาคมได้ไปถ่าย The Marine 5: Battleground วันที่ 19 กรกฎาคม ได้ถูกดราฟท์มาอยู่สแมคดาวน์ในฐานะแชมป์อินเตอร์ จากนั้นได้เปิดศึกชิงแชมป์กับดอล์ฟ ซิกก์เลอร์ ในโนเมอร์ซี (2016)เสียแชมป์ให้ซิกก์เลอร์จบการครองแชมป์ 188 วัน ในสแมคดาวน์ตอนที่ 900 คว้าแชมป์คืนจากซิกก์เลอร์เป็นสมัย6 ทำให้ไปป้องกันแชมป์กับแซมี เซย์นในเซอร์ไวเวอร์ซีรีส์ (2016)และมิซก็รักษาแชมป์ได้ ก่อนเสียแชมป์ให้ดีน แอมโบรสในสแมคดาวน์ตอนแรกของปี 2017 ในเรสเซิลเมเนีย ครั้งที่ 33มิซกับมารีสได้ปล้ำแท็กทีมร่วมกันแพ้จอห์น ซีนาและนิกกี เบลลา 10 เมษายน มิซกับมารีสได้ย้ายมาอยู่รอว์ ในเอ็กซ์ตรีมรูลส์ (2017)ได้กระชากแชมป์อินเตอร์จากแอมโบรสเป็นสมัย7 เสียแชมป์ให้โรแมน เรนส์ในรอว์ 20 พฤศจิกายน 2017 ก่อนจะไปถ่าย The Marine 6: Close Quarters และได้กลับมากระชากแชมป์คืนจากเรนส์เป็นสมัย8 ในรอว์ครบรอบ 25 ปี 22 มกราคม 2018 ก่อนเสียแชมป์ให้เซท รอลลินส์ในเรสเซิลเมเนีย ครั้งที่ 34
16 เมษายน 2018 ผู้จัดการทั่วไปของรอว์ เคิร์ต แองเกิล ได้สั่งให้มิซย้ายไปสังกัดสแมคดาวน์ ในแบ็กแลช (2018)มิซได้รีแมตช์ชิงแชมป์อินเตอร์กับรอลลินส์ที่อยู่ฝั่งรอว์แต่ก็ไม่สามารถคว้าคืนได้ ต่อมาได้ชนะเจฟฟ์ ฮาร์ดีทำให้มิซได้เข้าร่วมไต่บันไดชิงกระเป๋ามันนีอินเดอะแบงก์ (2018) แต่ไม่ชนะ ต่อมาได้เปิดศึกกับโจทก์เก่าอย่างแดเนียล ไบรอัน และมิซสามารถเอาชนะไปได้ในซัมเมอร์สแลม (2018)โดยการแอบเอาสนับมือจากมารีสชกหน้าไบรอัน ก่อนจะรีแมตช์กันในเฮลอินเอเซล (2018)แบบแท็กทีมผสมคู่ผัวเมียระหว่างมิซกับมารีสปะทะไบรอันกับบรี เบลลาและเป็นทีมมิซที่ชนะย้ำแค้นไปได้ ก่อนจะแพ้ให้ไบรอันเพียงไม่กี่นาทีในซูเปอร์โชว์-ดาวน์เพื่อสิทธิ์ผู้ท้าชิงแชมป์ WWE ต่อมาได้มาจับคู่กับเชน แม็กแมนคว้าแชมป์สแมคดาวน์แท็กทีม WWEร่วมกันได้สำเร็จ ก่อนจะเสียแชมป์ให้ดิอูโซส์ และถูกเชนหักหลังในเวลาต่อมา ทำให้ทั้งคู่ไปเจอกันแบบจับกดที่ไหนก็ได้ที่เรสเซิลเมเนีย ครั้งที่ 35โดยเชนเป็นฝ่ายชนะ วันที่ 15 เมษายน 2019 มิซก็ได้ย้ายมาสังกัดรอว์ในตอน Superstar Shake-up ในมันนีออินเดอะแบงก์ 2019 มิซแพ้ให้กับเชนอีกครั้งในรูปแบบการปล้ำกรงเหล็ก ในเดือนตุลาคม 2019 มิซได้ถูกดราฟท์กลับมาสแมคดาวน์อีกครั้ง

ชีวิตส่วนตัว

เขาแต่งงานกับเพื่อนนักมวยปล้ำ WWE มารีส วันที่ 20 กุมภาพันธ์ 2014 ใน The Bahamas ในรอว์วันที่ 11 กันยายน 2017 มิซและมารีสได้ประกาศว่าพวกเขากำลังจะมีลูกคนแรก ลูกสาวของพวกเขามีชื่อว่า Monroe Sky Mizanin เกิด 27 มีนาคม 2018 หลังจากนั้นไม่นานครอบครัวย้ายไป Austin, Texas